Rachilė Aprijaskytė

Rachilė Aprijaskytė Valdštein (g. 1921 m. kovo 24 d. Kybartai, Lietuva – m. 2019 m. vasario 6 d. Izraelis) – Lietuvos kalbininkė, anglistė, Vilniaus universiteto Anglų filologijos katedros docentė, humanitarinių mokslų daktarė, gretinamosios anglų ir lietuvių kalbų fonetikos tyrinėjimų ir studijų krypties pradininkė.

 Biografija 

 Jaunystė 

Gimė 1921 m. kovo 24 d. Kybartuose (kitais duomenimis – Kaune). Šeimoje augo kartu su dviem vyresniais broliais. Tarpukariu nesant griežtos sienų kontrolės su Vokietija, baigė kitoje sienos pusėje esančią vokiečių gimnaziją. Ją baigusi 1939 m. įstojo į Vytauto Didžiojo universitetą, Fizikos – matematikos fakulteto chemijos skyrių.

1941 m. iš esmės pakeitė Rachilės Aprijaskytės gyvenimą. Vyriausiasis brolis Chaimas išvyko gyventi į Lotynų Ameriką, į Peru. Tėvai žuvo Kybartuose per holokaustą.

 Studijos 

1941 m. birželį, artėjant II pasauliniam karui prie Lietuvos, Rachilė Aprijaskytė evakavosi iš Vilniaus ir kartu su keliais bendramoksliais pasitraukė į rytus. 1941 m. birželio 27 d. pasiekė Minską. Vėliau studentų grupė traukėsi gilyn į Rusiją. Pavykus patekti į kviečius gabenantį krovininį rusų traukinį, juo nukeliavo iki Stalingrado. Ten studentai įsidarbino konservų fabrike, kuris vėliau buvo evakuotas į Alma Atą.

Alma Atoje 1943 m. Rachilė Aprijaskytė įstojo į iš Maskvos evakuoto Užsienio kalbų instituto vakarinį skyrių. Dalį studijų ji baigė Alma Atoje, dalį Maskvoje, kai vokiečiams atsitraukus institutas buvo sugrąžintas į Maskvą. Tiek Alma Atoje, tiek ir Maskvoje jos dėstytojais buvo keli gimtakalbiai britai ir amerikiečiai, įskaitant Oksfordo universitete studijas baigusią Luisą Tod (g. Naujojoje Zelandijoje).Inesa Šeškauskienė ir Jonė Grigaliūnienė (sud./red.). 2019. Anglų kalbos slėpinių pavilioti. Prisiminimų kaleidoskopas.Vilnius: Vilniaus universiteto leidykla. p. 61 Luisos Tod įkvėpta Aprijaskytė susidomėjo fonetika, kuri tapo jos pagrindine dėstymo ir tyrinėjimų sritimi. Po studijų kelis mėnesius dirbo Maskvoje, Rytų kalbų institute, o paskui atvyko į Vilnių.

 Darbas Vilniaus universitete 

1946 m. balandžio 1 d. pradėjo dirbti Vilniaus universitete, tuometiniame Istorijos-filologijos fakultete.https://www.flf.vu.lt/naujienos/bendros-naujienos/netektis-rav Ištekėjusi už Iršio Valdšteino (1946 m. vasario 25 d.), Rachilė Aprijaskytė  apsigyveno apgriuvusiame name. Ten iš ligoninės grįžo su tik ką gimusia pirmąja dukra Esfira, persirgo maliarija, patyrė daugybę sunkumų.

Vilniaus universitete, Anglų filologijos katedroje, Rachilė Aprijaskytė Valdštein dirbo nuo 1946 iki 1993 metų. Neretai talkino tuometiniame Vilniaus pedagoginiame institute. Neatsitraukdama nuo darbo parašė humanitarinių mokslų kandidato (dab. daktaro) disertaciją Anglų kalbos tarties mokymo pradinis etapas aukštosios mokyklos lietuvių auditorijoje, kurią apgynė 1968 m. Maskvos pirmajame užsienio kalbų institute.Inesa Šeškauskienė ir Jonė Grigaliūnienė (sud./red.). 2019. Anglų kalbos slėpinių pavilioti. Prisiminimų kaleidoskopas.Vilnius: Vilniaus universiteto leidykla. p. 37. Disertacijos vadovas – žymus kalbininkas prof. V. Vasiljevas. Rachilės Aprijaskytės disertaciją galima laikyti pirmąja VU mokslininkės parengta ir apginta gretinamojo pobūdžio disertacija.

Rachilė Aprijaskytė domėjosi kalbų dėstymu, ypač anglų kalbos dėstymu negimtakalbiams. Jos mokinių ir amžininkų liudijimu Aprijaskytė Vilniaus universitete sukūrė savo fonetikos mokyklą.Grigaliūnienė, Jonė. (2008). ‘Towards the history of English studies in Lithuania’. Kalbotyra 59(3): 98–108. https://doi.org/10.15388/Klbt.2008.7597 Pirmaisiais darbo Vilniuje metais rėmėsi rusiškais vadovėliais,Inesa Šeškauskienė ir Jonė Grigaliūnienė (sud./red.). 2019. Anglų kalbos slėpinių pavilioti. Prisiminimų kaleidoskopas.Vilnius: Vilniaus universiteto leidykla. p. 61 tačiau ilgainiui pati parengė daugelį mokymo priemonių ir vadovėlių, skirtų lietuviakalbiams studentams. Taip pat parengė reikšmingų anglų ir lietuvių kalbų fonologinių sistemų gretinimo darbų,Šeškauskienė, Inesa ir Jonė Grigaliūnienė 2013. „Introduction: Anglistics in Lithuania“, Anglistics in Lithuania (red.) Šeškauskienė, Inesa ir Jonė Grigaliūnienė (red.). Newcastle upon Tyne: Cambridge Scholars Publishing. p. 2. kartu su kolege E. Pareigyte – anglų kaip užsienio kalbos mokymosi problemoms skirtų darbų.Jonė Grigaliūnienė 2013. „The status of the word Right in native speaker and learner speech: A case of Lithuanian learners of English“, Anglistics in Lithuania (red.) Inesa Šeškauskienė ir Jonė Grigaliūnienė (red.). Newcastle upon Tyne: Cambridge Scholars Publishing. p. 210.

Rachilės Aprijaskytės sukurta mokymo metodika tapo pagrindu visiems vėliau dirbusiems anglų k. fonetikos dėstytojams.https://www.zurnalasmetai.lt/?tag=jurga-katkuviene Vilniaus universitete Rachilė Aprijaskytė dirbo 47 metus, buvo didelis autoritetas studentams ir kolegoms.Inesa Šeškauskienė ir Jonė Grigaliūnienė (sud./red.). 2019. Anglų kalbos slėpinių pavilioti. Prisiminimų kaleidoskopas. Vilnius: Vilniaus universiteto leidykla.https://www.bernardinai.lt/2016-02-19-geriausiai-vu-filologijos-fakulteto-destytojai-prof-ligijai-kaminskienei-paskaita-prilygsta-ritualui/ 1972 metais jai suteiktas docentės pedagoginis vardas. 1993 m. išėjo į pensiją. Darbo Vilniaus universitete metu parengė šimtus mokinių, iš kurių dauguma dirba universitetuose, kolegijose, mokyklose.

Buvusių studentų-anglistų iniciatyva, Rachilės Aprijaskytės svarus indėlis į anglistikos istoriją Lietuvoje pažymėtas 2024 m. birželio 13 d. Vilniaus universiteto Filologijos fakultete vienai auditorijų suteikiant doc. dr. Rachilės Aprijaskytės vardą.https://www.flf.vu.lt/naujienos/bendros-naujienos/filologijos-fakulteto-auditorijai-buvo-suteiktas-gerbiamos-destytojos-doc-dr-rachiles-aprijaskytes-vardas

 Šeima ir mirtis 

1993 m. išėjusi į pensiją išvyko gyventi į Izraelį. Rachilė Aprijaskytė Valdštein turėjo dvi dukras: Esfirą ir Sulamitą, du anūkus Arielį ir Davidą bei tris proanūkius: Elyuahu, Lihi ir Benjaminą. Rachilė Aprijaskytė mirė 2019 m. vasario 6 dieną. Palaidota Jehude, Izraelyje.

 Svarbiausi leidiniai 

 Teaching Aid in Pronunciation. Vilnius: Vilniaus universiteto leidykla, 1977.
 Introductory Remedial Phonetic Course. Vilnius: Vilniaus universiteto leidykla, 1979.
 Pronounce Correctly. Vilnius: Vilniaus universiteto leidykla, 1981.
 Keep up your Pronunciation. Vilnius: Vilniaus universiteto leidykla, 1986.
 Anglų kalbos tarties mokymo vadovas. Kaunas: Šviesa, 1983.
 Intensyvus anglų kalbos pagrindinių žinių kartojamasis kursas. Vilnius: Vilniaus universiteto leidykla, 1991.
 Anglų kalbos tarties pratybos. Vilnius: Žodynas, 1994.
Intensyvus anglų kalbos pagrindinių žinių kartojamasis kursas. (Antrasis papildytas leidimas.) Vilnius: Vilniaus universiteto leidykla, 1994.

 Šaltiniai 

 Inesa Šeškauskienė ir Jonė Grigaliūnienė (sud./red.). 2019. Anglų kalbos slėpinių pavilioti. Prisiminimų kaleidoskopas. Vilnius: Vilniaus universiteto leidykla.

 Nuorodos 
Pokalbis su Rachile Aprijaskyte (apie 1999 m.), kalbina žentas Mošė Ginzburgas ir sūnėnas:

 Pirmoji dalis
 Antroji dalis
 Trečioji dalis

Kategorija:Lietuvos kalbininkai